ΚΑΝΟΝΙΣΜΟΣ (ΕΚ) αριθ. 18/97 ΤΗΣ ΕΠΙΤΡΟΠΗΣ της 8ης Ιανουαρίου 1997 για τροποποίηση του κανονισμού (ΕΟΚ) αριθ. 3886/92 για τη θέσπιση των λεπτομερειών εφαρμογής των καθεστώτων πριμοδοτήσεων στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 4ι παράγραφος 5 και το άρθρο 25,

Εκτιμώντας:

ότι ο κανονισμός (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τη θέσπιση των λεπτομερειών εφαρμογής των καθεστώτων πριμοδοτήσεων που προβλέπονται στον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος, και για την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (3), όπως τροποποιήθηκε τελευταία από τον κανονισμό (ΕΚ) αριθ. 2311/96 (4), θεσπίζει ορισμένες λεπτομέρειες εφαρμογής όσον αφορά την πριμοδότηση για την πρόωρη διάθεση στην αγορά μόσχων 7 ότι, για να εξασφαλισθεί η αποτελεσματική διαχείριση του καθεστώτος, είναι αναγκαίο να διασαφηνισθούν ορισμένες διατάξεις, ιδίως όσον αφορά την παρουσίαση των σφαγίων και την κοινοποίηση των σχετικών πληροφοριών στην Επιτροπή 7

ότι, για να αποφευχθούν οι κερδοσκοπικές διακινήσεις ζώων, παρατείνεται η περίοδος κατοχής που ορίζεται στο άρθρο 50 παράγραφος 4 στοιχείο γ) του κανονισμού (ΕΟΚ) αριθ. 3886/92 7

ότι το άρθρο 4ι παράγραφος 2 του κανονισμού (ΕΟΚ) αριθ. 805/68 επιτρέπει, υπό ορισμένους όρους, τη χρησιμοποίηση στατιστικών εκτός από αυτά που δημοσιεύονται από την Eurostat, ως αναφορά για τον καθορισμό του μέγιστου βάρους σφαγίου των επιλεξίμων μόσχων 7 ότι η Γερμανία υπέβαλε άλλα νούμερα για την παραγωγή μόσχων το 1995 7 ότι, μετά από έλεγχο των εν λόγω στατιστικών, η Επιτροπή δύναται να εγκρίνει τη χρησιμοποίησή τους για τον υπολογισμό του μέγιστου βάρους 7 ότι, κατά συνέπεια, το βάρος που αναφέρεται για τη Γερμανία στο παράρτημα IV του κανονισμού (ΕΟΚ) αριθ. 3886/92 πρέπει να τροποποιηθεί 7

ότι το άρθρο 53 στοιχείο α) του κανονισμού (ΕΟΚ) αριθ. 3886/92 ορίζει ότι η ισοτιμία που πρέπει να εφαρμόζεται για την πριμοδότηση μεταποίησης και την πριμοδότηση για την πρόωρη διάθεση στην αγορά, είναι η γεωργική ισοτιμία που εφαρμόζεται την 1η Ιανουαρίου του ημερολογιακού έτους κατά την διάρκεια του οποίου εσφάγη το ζώο 7 ότι, λόγω της φύσης των πριμοδοτήσεων προσανατολισμένων στην αγορά, οι ισοτιμίες πρέπει να αντανακλούν πιστά τους πραγματικούς οικονομικούς όρους 7 ότι, κατά συνέπεια, η γεωργική ισοτιμία θα είναι η τιμή που εφαρμόζεται την πρώτη ημέρα του μήνα που προηγείται του μήνα της σφαγής 7

ότι, λόγω της καθυστερημένης δημοσίευσης των κοινοτικών λεπτομερειών εφαρμογής και για να επιτραπεί η ίση πρόσβαση στο καθεστώς, πρέπει να καθορισθούν ορισμένα μεταβατικά μέτρα όσον αφορά την προθεσμία εντός της οποίας πρέπει να υποβληθούν οι αιτήσεις πριμοδοτήσεων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3886/92 τροποποιείται ως εξής:

1. Το άρθρο 50 παράγραφος 2 αντικαθίσταται από το ακόλουθο κείμενο:

«2. Το βάρος σφαγίου κάθε ζώου καθορίζεται ανάλογα με το είδος του σφαγίου που χρησιμοποιείται για τον καθορισμό της στατιστικής παραγωγής κρέατος μόσχου το 1995, που ανακοινώνεται από τη Στατιστική Υπηρεσία της Επιτροπής, ενδεχομένως, μετά από εφαρμογή ενιαίων εθνικών συντελεστών που χρησιμοποιήθηκαν το 1995 για να ληφθεί υπόψη η διαφορετική παρουσίαση του σφαγίου όταν έχει ζυγισθεί στο σφαγείο.»

2. Στο άρθρο 50 παράγραφος 4 στοιχείο α), ο αριθμός «60» αντικαθίσταται από τον αριθμό «90».

3. Στο άρθρο 50 παράγραφος 4 στοιχείο β), οι όροι «ή οποιοδήποτε μέρος τους» διαγράφονται.

4. Στο άρθρο 50α παράγραφος 1 πρώτο εδάφιο προστίθεται η ακόλουθη φράση:

«Ωστόσο, οι αιτήσεις που αφορούν τα ζώα που εσφάγησαν πριν από τις 25 Δεκεμβρίου 1996, δύνανται να υποβληθούν έως τις 15 Ιανουαρίου 1997 συμπεριλαμβανομένης.»

5. Το άρθρο 50α παράγραφος 2 τρίτη περίπτωση καταργείται.

6. Στο άρθρο 50β παράγραφος 3 δεύτερο εδάφιο, ο όρος «ημερησίως» διαγράφεται.

7. Το άρθρο 52 στοιχείο γ) σημεία iii) και iv) αντικαθίσταται από το ακόλουθο κείμενο:

«iii) κάθε Τετάρτη, τα κράτη μέλη κοινοποιούν στην Επιτροπή:

- τον αριθμό των ζώων, κατανεμημένων ανά ομάδες των 10 χιλιογράμμων του μέγιστου βάρους που αναφέρεται στο παράρτημα IV, για τα οποία οι αιτήσεις πριμοδοτήσεων ελήφθησαν την προηγούμενη εβδομάδα,

- τον αριθμό των ζώων που αποτελούν αντικείμενο: α) αίτησης πριμοδότησης και β) χορήγησης πριμοδότησης από την αρχή της εφαρμογής του καθεστώτος,

iv) στις 15 κάθε μηνός τα κράτη μέλη κοινοποιούν στην Επιτροπή τον συνολικό αριθμό των σφαγέντων μόσχων κατά τη διάρκεια του προηγουμένου μήνα και το συνολικό τους βάρος σφαγίου που καθορίζεται σύμφωνα με τις διατάξεις του άρθρου 50 παράγραφος 2.»

8. Το άρθρο 53 στοιχείο α) αντικαθίσταται από το ακόλουθο κείμενο:

«α) - για τις πριμοδοτήσεις μεταποίησης και την πρόωρη διάθεση στην αγορά σύμφωνα με τη γεωργική ισοτιμία που εφαρμόζεται την πρώτη εργάσιμη ημέρα του μήνα που προηγείται του μήνα κατά τον οποίο εσφάγη το ζώο,

- για την πριμοδότηση εκτός εποχής σύμφωνα με την εφαρμοζόμενη γεωργική ισοτιμία που εφαρμόζεται την 1η Ιανουαρίου του ημερολογιακού έτους κατά τη διάρκεια του οποίου εσφάγη το ζώο 7».

9. Στο παράρτημα IV, το βάρος των «103» χιλιογράμμων, για τη Γερμανία, αντικαθίσταται από το βάρος των «112» χιλιογράμμων.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Δεκεμβρίου 1996. Εντούτοις, το άρθρο 1 σημεία 2 και 8 εφαρμόζονται από την ημέρα ενάρξεως της ισχύος του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 296 της 21. 11. 1996, σ. 50.

(3) ΕΕ αριθ. L 391 της 31. 12. 1992, σ. 20.

(4) ΕΕ αριθ. L 313 της 3. 12. 1996, σ. 9.